|  |
| --- |
| **Razlog donošenja** |
|  Dana 4. siječnja 2024. god. stupio je na snagu Zakon o izmjenama i dopunama Zakona o odgoju i obrazovanju u osnovnoj i srednjoj školi NN 156/23). Zakonom o izmjenama i dopunama Zakona učinjeni su određeni zahvati u tekstu Zakona sa svrhom i ciljem poboljšanja sustava odgoja i obrazovanja. U članku 26. stavku 1. Zakona o izmjenama i dopunama Zakona propisana je obveza školske ustanove da u roku od 90 dana od njegova stupanja na snagu uskladi svoje opće akte s odredbama ovoga Zakona. Statut Škole za turizam, ugostiteljstvo i trgovinu donio je Školski odbor dana 22. ožujka 2019. godine, nakon čega je isti mijenjan i dopunjavan zbog tri izmjene i dopune Zakona o odgoju i obrazovanju te izmjene i dopune Zakona o strukovnom obrazovanju. Ujedno, Škola je nakon donošenja Statuta imenovana Centrom kompetencija u turizmu i ugostiteljstvu te je nužno Statutom dopuniti djelatnost iste. Primjenjujući metodološko-nomotehničko pravilo za izradu akata da se u slučaju mijenjanja, odnosno dopunjavanja akta više puta pristupa donošenju novoga akta, izrađen je teksta novog Statuta.Statutom Škole za turizam, ugostiteljstvo i trgovinu, člankom 65., propisano je da Školski odbor donosi Statut uz prethodnu suglasnost osnivača, na prijedlog ravnatelja.  |

|  |
| --- |
| DOKUMENT ZA INTERNETSKO SAVJETOVANJE O NACRTU ODLUKE, DRUGOG OPĆEG AKTA ILI DOKUMENTA |
| **Nacrt Statuta****Škole za turizam, ugostiteljstvo i trgovinu** |
| **Škola za turizam, ugostiteljstvo i trgovinu** |
| Početak savjetovanja**1. veljače 2024.** | Završetak savjetovanja**1. ožujka 2024.** |

Pozivamo predstavnike zainteresirane javnosti da najkasnije do 1. ožujka 2024. godine dostave svoje komentare na nacrt teksta Statuta Škole za turizam, ugostiteljstvo i trgovinu putem OBRASCA 2. - sudjelovanje u internetskom savjetovanju o nacrtu odluke, drugog općeg akta ili dokumenta za koje se provodi savjetovanje na e-mail: tajnistvo@ss-tur-ugo-trg-pu.skole.hr